A4-0286/97

Ψήφισμα σχετικά με την ειδική έκθεση του Ελεγκτικού Συνεδρίου αριθ. 3/97 για το αποκεντρωμένο σύστημα εφαρμογής του προγράμματος Phare, συνοδευόμενη από τις απαντήσεις της Επιτροπής (C4- 0349/97)

Το Ευρωπαϊκό Κοινοβούλιο,

- έχοντας υπόψη την ειδική έκθεση του Ελεγκτικού Συνεδρίου αριθ. 3/97 (C4-0349/97) ((ΕΕ C 175 της 9.6.1997, σελ. 4.)),

- έχοντας υπόψη την «προσωρινή αξιολόγηση» του προγράμματος Phare που εκπόνησε η Μονάδα Αξιολόγησης της Γενικής Διεύθυνσης 1Α, της Επιτροπής,

- έχοντας υπόψη τα άρθρα 188Γ, παράγραφο 4 και 206, παράγραφο 1 της Συνθήκης ΕΚ,

- έχοντας υπόψη την έκθεση της Επιτροπής Ελέγχου του Προϋπολογισμού καθώς και τη γνωμοδότηση της Επιτροπής Εξωτερικών Οικονομικών Σχέσεων (A4-0286/97),

1. χαιρετίζει με ικανοποίηση την ειδική έκθεση του Ελεγκτικού Συνεδρίου ως μια αντικειμενική και κριτική εξέταση του αποκεντρωμένου συστήματος εφαρμογής (DIS) του προγράμματος Phare[semigr ] πιστεύει, ωστόσο, ιδίως υπό το φως του νέου προενταξιακού πλαισίου, ότι η αποκέντρωση της δημοσιονομικής διαχείρισης αποτελεί υποχρέωση μάλλον παρά προαιρετική επιλογή και ότι πρέπει να καταστεί δυνατή η αποτελεσματική λειτουργία της[semigr ]

2. λαμβάνει υπό σημείωση τις παρατηρήσεις του Ελεγκτικού Συνεδρίου όσον αφορά τις ανεπάρκειες του αποκεντρωμένου συστήματος εφαρμογής[semigr ] διαπιστώνει όμως ότι, παρά την ύπαρξη του DIS, η λήψη των δημοσιονομικών αποφάσεων παραμένει σε υψηλό βαθμό συγκεντρωτική[semigr ]

3. εκφράζει τη λύπη του για το γεγονός ότι οι πραγματοποιηθείσες πληρωμές αντιπροσωπεύουν ποσοστό μικρότερο του 50% των αναλήψεων υποχρεώσεων του προϋπολογισμού του προγράμματος Phare από της ενάρξεως της ισχύος του[semigr ] σημειώνει την άποψη της μονάδας αξιολόγησης της Επιτροπής ότι τούτο οφείλεται κυρίως σε ελλειπή προγραμματισμό και στην άσκηση πολιτικής πίεσης για την πλήρη εκτέλεση του προϋπολογισμού του Phare[semigr ]

4. επικροτεί τη νέα έμφαση που δίδει η Επιτροπή για μεγαλύτερη εστίαση του προγραμματισμού του Phare στην προσέγγιση της «ανταπόκρισης στην ένταξη»[semigr ] τονίζει, ωστόσο, ότι η προσέγγιση αυτή για να αποφέρει καρπούς από άποψη αποτελεσματικότητας της χρηματοδότησης πρέπει να υπάρξουν συγκεκριμένες μεταρρυθμίσεις στον τομέα της διαχείρισης[semigr ]

5. επικροτεί τις πρόσφατες δηλώσεις προθέσεων της Επιτροπής για αυστηρότερες διαδικασίες σε ό,τι αφορά τον προγραμματισμό, τη σύναψη συμβάσεων και τη δημοσιονομική διαχείριση, με τα ακόλουθα μεταξύ άλλων μέτρα:

- αυστηρή τήρηση της εξαμηνιαίας προθεσμίας από της εγκρίσεως των πόρων έως της υπογραφής της αντίστοιχης σύμβασης,

- επιτάχυνση των διαδικασιών λήψεως αποφάσεων, συμπεριλαμβανομένης της κατάργησης ορισμένων σταδίων της υφισταμένης διαδικασίας έγκρισης των σχεδίων,

- «ξεκαθάρισμα» των παλαιών συμβάσεων, με κλείσιμο και ακυρώσεις έργων κατά περίπτωση, ώστε να καταστεί δυνατή η μεταφορά πόρων σε αποδοτικότερες δραστηριότητες,

- ανάληψη δράσης σε σχέση με τα αποτελέσματα του έργου της μονάδας αξιολόγησης για τη μεταρρύθμιση των πρακτικών διαχείρισης στο πλαίσιο του προγράμματος Phare,

- κλείσιμο των υπεράριθμων ή μη αναγκαίων μονάδων διαχείρισης των προγραμμάτων (ΜΔΠ),

- δημοσίευση τον Σεπτέμβριο του 1997 εγχειριδίου του DIS, μεταφρασμένου σε όλες τις γλώσσες των δικαιούχων κρατών[semigr ]

- επαναδιάθεση των μη χρησιμοποιηθέντων από τα εθνικά προγράμματα πόρων του Phare για την προώθηση μέτρων οριζόντιας υποστήριξης ΜΜΕ και ΔΕΔ σε άλλες χώρες που επωφελούνται από το Phare, κατόπιν υποβολής αιτήσεων για τα σχετικά έργα[semigr ]

ζητεί από την Επιτροπή να ενημερώσει το Κοινοβούλιο έως τις 31 Δεκεμβρίου 1997 για τη σημειωθείσα πρόοδο και τις δράσεις που έχουν αναληφθεί σε σχέση με όλους τους ανωτέρω τομείς[semigr ]

6. επισημαίνει ότι οι αντιπροσωπείες της Επιτροπής στις χώρες Phare πάσχουν από χρόνια έλλειψη κατάλληλα ειδικευμένου προσωπικού, υπαγόμενου στον κανονισμό υπηρεσιακής κατάστασης[semigr ] επαναλαμβάνει την άποψη ότι το πρόβλημα αυτό θα παραμένει ανεπίλυτο εφόσον η Επιτροπή δεν αντιμετωπίσει την ανάγκη δημιουργίας μιας αποκλειστικής «εξωτερικής υπηρεσίας»[semigr ]

7. καλεί την Επιτροπή να εξασφαλίσει μεγαλύτερη συνέχεια σε ό,τι αφορά τη θητεία του προσωπικού της ΓΔ1Α, ιδίως στα ανώτερα διοικητικά κλιμάκια. Πιστεύει ότι οι συχνές εναλλαγές προσωπικού έχουν οδηγήσει σε μια έκδηλη έλλειψη κατευθυντήριας γραμμής σε θέματα πολιτικης καθώς και σε διαρθρωτικές ελλείψεις πείρας και θεσμικής μνήμης στο πρόγραμμα Phare[semigr ]

8. εκφράζει τη λύπη του για το γεγονός ότι, σύμφωνα με το Ελεγκτικό Συνέδριο, η ανάθεση συμβάσεων τεχνικής υποστήριξης γίνεται πολύ συχνά χωρίς να δίδονται συνθήκες πραγματικού ανταγωνισμού μεταξύ των επιχειρήσεων[semigr ] ζητεί από την Επιτροπή να του ανακοινώσει τα μέτρα που έλαβε επί του θέματος, πρίν από την εξέταση της απαλλαγής του 1996[semigr ] καλεί την Επιτροπή να δημοσιεύσει τον κατάλογο των 50 επιχειρήσεων που γνωμοδότησαν συχνότερα κατά τη διάρκεια του 1994, 1995 και 1996 και να αναφέρει το ποσό της χρηματοδότησης που εδόθη σε κάθε μία από τις επιχειρήσεις αυτές[semigr ]

9. χαιρετίζει τη δημιουργία από την Επιτροπή μιας ανεξάρτητης μονάδας αξιολόγησης στο πλαίσιο της ΓΔ1Α, ως μια εποικοδομητική καινοτομία[semigr ] ζητεί από την Επιτροπή να διασφαλίσει ότι η ανεξαρτησία αυτή θα ενισχυθεί και η μονάδα θα διαθέτει επαρκείς πόρους για την αποτελεσματική εκπλήρωση της αποστολής της[semigr ]

10. συνιστά:

α) την πλήρη ανάθεση, σε δοκιμαστική βάση, της ευθύνης για τη διαχείριση ειδικών τομέων του προγράμματος Phare στις εθνικές διοικήσεις των χωρών με τις οποίες έχουν αρχίσει ενταξιακές διαπραγματεύσεις, αρχής γενομένης από το οικονομικό έτος 1998[semigr ]

β) βάσει της πείρας από την προειρημένη ανάθεση, τουλάχιστον μια χώρα Phare να αναλάβει την πλήρη ευθύνη της εφαρμογής του αντίστοιχου εθνικού προγράμματος Phare, σύμφωνα με τους όρους του Δημοσιονομικού Κανονισμού (Άρθρα 107 και 109(4), και την επιφύλαξη τακτικών ex post ελέγχων εκ μέρους της Επιτροπής, αρχής γενομένης από το οικονομικό έτος 1999[semigr ]

γ) τουλάχιστον μια αντιπροσωπεία της Επιτροπής, σε μια χώρα Phare με την οποία δεν έχουν αρχίσει ενταξιακές διαπραγματεύσεις, να αναλάβει την πλήρη ευθύνη της δημοσιονομικής διαχείρισης του αντιστοίχου εθνικού προγράμματος Phare, αρχής γενομένης από το οικονομικό έτος 1999, και να δοθεί προτεραιότητα στην εν λόγω αντιπροσωπεία από άποψη προσωπικού και υλικών πόρων[semigr ]

δ) τον αυστηρό περιορισμό της χρήσης της διαδικασίας διαγωνισμών περιορισμένης πρόσβασης[semigr ]

11. επαναλαμβάνει ότι οι εθνικές πιστώσεις του PHARE είναι αποκλειστικά ενδεικτικής φύσης και θα μπορούν να επαναδιατίθενται με βάση τις επιδόσεις των επωφελουμένων χωρών κατά την εφαρμογή των εθνικών προγραμμάτων[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Ελεγκτικό Συνέδριο και τις κυβερνήσεις των χωρών Phare.